Odense Adresse-Contoirs Efterretninger, 1821-03-15
Jfølge Kancellieresolution af 15 August f. A., skal alle det forarbeidede Sager her ved den af mig for egen Regning oprettede Jndustrieskole leveres til Kjøbmænd til Salg, og som Følge heraf blive ovennævnte Maskiner at betale til Hr. Kjøbmand M. Lillelund i Assens, der forhandler alle Sorter af Jndustriarbeidet; men derimod maae alle Bestillinger af ovennævnte Sager skee til Undertegnede. Siden Norges Adskillelse fra Danmark har dette Lands Kornhandel taget en ganske ny Retning, da som bekjendt Kornet formedelst den høie Told ikke længere med Fordeel kan udskibes til Norge; men maa sendes til andre længere bortliggende Stæder, Holland, Engelland, o. s. v., hvilke Lande fordre vel renset, sundt og godt Korn. Da Støvet og Ukrudtet trækker Fugtigheden til sig, og foraarsager, at Kornet bliver varmt, saa er det saavel for Kjøbmanden som for Landmanden en høist vigtig Sag at befrie Kornet fra dette, og samme kan ikke skee uden ved at rense det paa velindrettede Maskiner. Hidindtil har Jngen, saavidt mig er bekjendt, enten i Fyen eller Sjelland kunnet forfærdige Soldene til slige Rensemaskiner, men samme skulde Man forskrive fra Udlandet eller kjøbe dem af de saakaldte Bøhmere fra Tydskland; dette har havt den følge, at Man altid har maattet forskrive Kornrensningsmaskiner fra Udlandet, hvorved der da har været mange Vanskeligheder ved at erholde samme, og tillige er vores Penge herved gaaet ud af Landet til Fremmede; nu derimod, da Soldene og hele Maskinen kan forfærdiges i Landet, tør jeg haabe, at Rensemaskiner vil for Eftertiden blive noget mere almindelige i Landet, og tillige vente at denne min Opfindelse maae have høist gavnlige Følger for Kornavlen. Bonden er destoværre i mange Egne alt for uformuende til at kunne forskaffe sig Kornrensningsmaskiner, men jeg vil komme ham til Hjelp, saavidt mine Omstændigheder tillade, det; til Paaske eller før vil jeg have en Maskine af ovennævnte Slags færdig til aldeles gratis Udlaan til Bønderne i Baag og Vendsherred, paa følgende Betingelser: 1) Det Sogn, som begjærer den først, skal have den først. 2) Maskinen maa ikke flyttes fra Mand til Mand i Sognet, men skal staae enten hos Sognefogden eller Oldermanden, som skal svare til Maskinen. 3) Maskinen maa ikke være i et Sogn længere end 6 til 8 Dage, eller kortere i den travle Sædetid, i hvilken Tid der kan renses 10 til 1400 Tdr. Korn. 4) Ved Afleveringen til et andet Sogn, skal Modtageren give til den, som afleverer samme, et skriftligt Beviis for at han af ham har modtaget Maskinen i komplet Stand. Dette Beviis, samt Fortegnelse over hvormange Tdr. Korn der er harpet eller renset, maa snarest mueligt mig tilsendes af den, som afleverede Maskinen. 5) Tilføies Maskinen Skade, er det Sogn, hvori den blev beskadiget, pligtig til efter I billighed at betale hvad den koster igjen at istandsætte. 6) Maskinen transporteres til og fra Assens uden mindste Omkostninger for mig. En saadan Maskine, som jeg vil gratis udlaane, koster for Tiden i Udlandet foruden Fragt 30 Rbd. Sluttelig vover jeg at anmærke: skal det lykkes med Kornrensningen iblandt Bønderne, bør Dhrr. Kjøbmænd i enhver Kjøbstæd være enige i, ikke af Bønderne at modtage noget ureent Korn. Maatte jeg være saa heldig, at denne min Bekjendtgjørelse kunde vinde bifald, og jeg ved min Opfindelse kunde blive Landet til Nytte, er min Hensigt opnaaet. Assens den 6 Marts 1821. H. Rasmussen, 2den Lærer ved Borgerskolen, og Bestyrer af Jndustrieskolen sammesteds.